<classify> KOCHA Fred Minziro amerejeshwa kwenye benchi la ufundi la Singida United kuwa kocha msaidizi wa kikosi hicho kwa ajili ya kuongeza nguvu kuhakikisha wanasalia kwenye Ligi Kuu Tanzania Bara msimu huu.Minziro ndiye kocha aliyeipandisha Ligi Kuu timu hiyo kabla ya kutimuliwa na mikoba yake kuchukuliwa na Kocha Mholanzi Hans Van Der Pluijm.Kwa mujibu wa taarifa iliyotolewa na uongozi wa Singida United kwa vyombo vya habari, kocha huyo amerejeshwa kwenye kikosi hicho kwa ajili ya kuimarisha benchi la ufundi.Minziro ataungana na benchi kumsaidia Kocha Mkuu Popadic Dragan na tayari ameshasafiri na kikosi kwenda mkoani Mbeya kwa ajili ya mchezo wa Ligi Kuu dhidi ya Mbeya City, ilieleza taarifa hiyo.  <topic>: MICHEZO 